ஆடுகளத் தன்மைகள், கால நிலைக்கும் வெப்ப தட்பத்துக்கும் ஏற்ப தம்மைப் பழக்கப்படுத்தல், நாணய சுழற்சிகள், சுழல் பந்துவீச்சு, அதிரடித் துடுப்பாட்டங்கள் என்று பல விஷயங்கள் இம்முறை ஒவ்வொரு அணிக்குமான வெற்றி வாய்ப்புக்களைத் தீர்மானிக்கும் விடயங்களாக சொல்லப்படும் நேரத்தில், என்னைப் பொறுத்தவரை ஒவ்வொரு அணிகளின் துடுப்பாட்ட வலிமையுடன் அந்தந்த அணிகளின் சமநிலைத் தன்மையைக் கருத்தில் கொண்டு தான் வெற்றிகள் தீர்மானிக்கப்படப் போகின்றன என்ற அடிப்படை அம்சத்தில் தான் நான் நோக்குகிறேன்.அந்த வகையில் இந்த உலகக் கிண்ண வெற்றியாளரையும் ஒவ்வொரு போட்டிகளில் அணிகளின் வெற்றிகளையும் பெருமளவில் தீர்மானிக்கப் போகின்ற காரணி என நான் நினைப்பது அணிகளின் ஏழாம் இலக்கத் துடுப்பாட்ட வீரர் தான்.